CELEX: 62012CA0434
Language: fi
Date: 2013-09-12 00:00:00
Title: Asia C-434/12: Unionin tuomioistuimen tuomio (kuudes jaosto) 12.9.2013 (Administrativen sad Sofia-gradin (Bulgaria) esittämä ennakkoratkaisupyyntö) — Slancheva sila EOOD v. Izpalnitelen direktor na Darzhaven fond Zemedelie Razplashtatelna agentsia (Yhteinen maatalouspolitiikka — Maaseuturahasto — Asetus (EU) N:o 65/2011 — Maaseudun kehittämistuki — Mikroyritysten perustamiseen ja kehittämiseen myönnettävä tuki — Käsite keinotekoisesti luodut edellytykset — Väärinkäytösluonteinen menettely — Todisteet)

9.11.2013   
            
            
               FI
            
            
               Euroopan unionin virallinen lehti
            
            
               C 325/7
            
         Unionin tuomioistuimen tuomio (kuudes jaosto) 12.9.2013 (Administrativen sad Sofia-gradin (Bulgaria) esittämä ennakkoratkaisupyyntö) — Slancheva sila EOOD v. Izpalnitelen direktor na Darzhaven fond Zemedelie Razplashtatelna agentsia
   (Asia C-434/12) (1)
   
   (Yhteinen maatalouspolitiikka - Maaseuturahasto - Asetus (EU) N:o 65/2011 - Maaseudun kehittämistuki - Mikroyritysten perustamiseen ja kehittämiseen myönnettävä tuki - Käsite keinotekoisesti luodut edellytykset - Väärinkäytösluonteinen menettely - Todisteet)
   2013/C 325/10
   Oikeudenkäyntikieli: bulgaria
   
      Ennakkoratkaisua pyytänyt tuomioistuin
   
   Administrativen sad Sofia-grad
   
      Pääasian asianosaiset
   
   
      Kantaja: Slancheva sila EOOD
   
      Vastaaja: Izpalnitelen direktor na Darzhaven fond Zemedelie Razplashtatelna agentsia
   
      Oikeudenkäynnin kohde
   
   Ennakkoratkaisupyyntö — Administrativen sad Sofia-grad — Neuvoston asetuksen (EY) N:o 1698/2005 soveltamista koskevista yksityiskohtaisista säännöistä maaseudun kehittämisen tukitoimenpiteitä koskevien tarkastusmenettelyjen ja täydentävien ehtojen täytäntöönpanon osalta 27.1.2011 annetun komission asetuksen (EU) N:o 65/2011 (EUVL L 25, s. 8) 4 artiklan 8 kohdan tulkinta — Maaseudun kehittämistuki — Käsite keinotekoisesti luodut edellytykset — Sellaisen kansallisen oikeuskäytännön sallittavuus, jonka mukaan ”keinotekoisesti luotujen edellytysten” toteaminen edellyttää oikeudellista yhteyttä tuen hakijoiden välillä ja asetuksen (EU) N:o 65/2011 4 artiklan 8 kohtaa sovelletaan, jos kolme kumulatiivista edellytystä täyttyy — Sellaisten eri hakijoiden, joiden välillä on tosiasiallinen yhteys ja jotka käyttävät vierekkäisiä itsenäisiä kiinteistöjä, jotka olivat aikaisemmin yhden ainoan kiinteistön osia, jättämät tukihakemukset — Tarve näyttää toteen sellainen tarkoituksellinen koordinointi hakijoiden ja/tai kolmansien välillä, jonka tavoitteena on hyödyn saaminen — Asetuksen (EU) N:o 65/2011 4 artiklan 8 kohdassa tarkoitetun hyödyn toteamista koskevat arviointiperusteet
   
      Tuomiolauselma
   
   
               1)
            
            
               Neuvoston asetuksen (EY) N:o 1698/2005 soveltamista koskevista yksityiskohtaisista säännöistä maaseudun kehittämisen tukitoimenpiteitä koskevien tarkastusmenettelyjen ja täydentävien ehtojen täytäntöönpanon osalta 27.1.2011 annetun komission asetuksen (EU) N:o 65/2011 4 artiklan 8 kohtaa on tulkittava siten, että objektiivisen osatekijän ja subjektiivisen osatekijän olemassaolo kuuluvat sen soveltamisedellytyksiin. Kun kyse on ensiksi mainitusta osatekijästä, ennakkoratkaisua pyytäneen tuomioistuimen tehtävänä on tarkastella niitä käsiteltävään asiaan liittyviä objektiivisia olosuhteita, joiden perusteella voidaan katsoa, että Euroopan maaseudun kehittämisen maatalousrahaston (maaseuturahaston) tukijärjestelmällä tavoiteltua päämäärää ei voida saavuttaa. Kun kyse on toiseksi mainitusta osatekijästä, ennakkoratkaisua pyytäneen tuomioistuimen tehtävänä on tarkastella niitä objektiivisia todisteita, joiden perusteella voidaan katsoa, että kun maaseuturahaston tukijärjestelmästä myönnettävän tuen hakija on luonut keinotekoisesti tuen saamiseen vaaditut edellytykset, sen tarkoituksena on ollut yksinomaan saada kyseisen järjestelmän tavoitteiden vastaista hyötyä. Tässä yhteydessä ennakkoratkaisua pyytänyt tuomioistuin voi perustaa arvionsa samankaltaisiin investointihankkeisiin osallistuvien henkilöiden välisten oikeudellisten, taloudellisten ja/tai henkilöllisten yhteyksien kaltaisten tekijöiden lisäksi myös seikkoihin, jotka osoittavat, että kyseessä on näiden henkilöiden välinen tarkoituksellinen koordinointi.
            
         
               2)
            
            
               Asetuksen N:o 65/2011 4 artiklan 8 kohtaa on tulkittava siten, että se on esteenä sille, että Euroopan maaseudun kehittämisen maatalousrahaston (maaseuturahaston) tukijärjestelmästä myönnettävän tuen saamista koskeva hakemus hylätään pelkästään sillä perusteella, että investointihankkeelta, jolle haetaan tukea kyseisestä järjestelmästä, puuttuu toiminnallinen itsenäisyys tai että tällaisen tuen hakijoiden välillä on oikeudellinen yhteys, ilman, että muita käsiteltävän asian objektiivisia osatekijöitä on otettu huomioon.
            
         
      (1)  EUVL C 366, 24.11.2012.